Signatura Conveni, Servei Català de Trànsit i Ajuntament de Roquetes, Pla Local de Seguretat Viària
El divendres 29 de novembre de 2013, el Conseller d'Interior, Ramon Espadaler, en la seva visita a les Terres de l'Ebre, es va desplaçar a l'ajuntament de Roquetes per signar un conveni de col·laboració entre el Servei Català de Trànsit i l'ajuntament, per elaborar un Pla Local de Seguretat Viària. Aquest pla ha de servir per definir l'espai públic i el sistema viari i reduir l'actual nivell de risc, amb l'objectiu fonamental de reduir el nombre de sinistres amb víctimes i el nombre de víctimes respecte a la situació actual. En la seva visita a Roquetes el conseller va tindre l'oportunitat de visitar la casa consistorial acompanyat d'una representació de regidors de l'equip de govern municipal. El conseller va conèixer de prop la distribució i funcionament de les diferents dependències de l'ajuntament. En la taula de la signatura del conveni van ser-hi presents (d'esquerra a dreta), Joan Josep Isern, director del Servei Català de Trànsit; Ramon Espadaler, conseller d'Interior; Paco Gas, alcalde de Roquetes i Xavier Pallarès, delegat del Govern a les Terres de l'Ebre.